Pärast seda läksin magama ja ärkasin umbes kell 5 õhtul 31.sel. Selline tunne oli küll, et magan  vana-aasta õhtu maha.. Korralikku und ei olnud juba nii mitu päeva saanud. Igatahes. Läksin siis uuesti välja ja sain kokku Cezka ja kahe Sheffield'i kursakaaslasega, kes Nagoyast aastavahetuseks Tokyosse tulid. Läksime kõige pealt sööma mingisse Okinawa teema-baari. Väga nummi oli seal, reggae mängis ja kelner naeratas meile pidevalt.   Igatahes, ma võtsin mingi riisi asja, sest ma polnud veel  "hommikust" söönud ja teised 3 võtsid sellise asja nagu Honey Toast - suur päts saia ära röstitud, peale valatud jäätis, kreem/moos ja kõige tagatipuks mesi. Ühesõnaga lihtsalt hunnik suhkrut. Ma ka proovisin pärast natukene. Maitses nagu röstsai jäätise, moosi ja meega. Mingi imeilusa jogurtikokteili võtsin ka, päris orhidee oli kaunistuseks pandud. Mõtlesin küll, et hind oli tegelt üsna normaalne asukoha, teeninduse ja kõige muu pärast. Aaaga jah.